Kilix

Kilix (starogr. Κίλιξ – Kilix, latinsky Cilix) je v gréckej mytológii syn sidónskeho kráľa Agénora a jeho manželky Télefassy, bol prvý kráľ Kilíkie.

Jeho súrodencami boli:
 Európa, milenka najvyššieho boha Dia
 Kadmos, tébsky kráľ
 Foinix, foinický kráľ
 Fineus, trácky kráľ
 Thasos, hrdina

Keď Zeus uniesol jeho sestru Európu, vydal sa ju hľadať so svojím bratom Kadmom a Foinixom. Pri hľadaní sestry sa Kilix dostal až do dnešnej juhovýchodnej Malej Ázie a zapáčilo sa mu tam tak, že hľadanie sestry zanechal a usadil sa tam. Založil potom hrad a kráľovstvo, ktoré nazvali po ňom Kilíkia.

V staroveku sa Kilíkiou volala krajina na juhovýchode Malej Ázie, prístupná po suchu len horskými priesmykmi pohorí Tauru a Amanu. Jej obyvatelia neobjasneného etnického pôvodu si dlho udržali svoju nezávislosť, lebo ich krajinu pokladali v staroveku za najnehostinnejšiu na svete. Kilíkia sa preslávila aj pirátstvom.

Zdroje 
 
 

Postavy gréckej mytológie